વડોદરાની એક બાળકી આઠ વર્ષની વયે ફક્ત મજા લેવા માટે કાર્ટ રેસિંગ ટ્રેક પર કાર્ટ ચલાવતી. નવ વર્ષની થઈ એટલે પપ્પાએ પૂછ્યું કે તારે મોટર સ્પોર્ટ્સમાં જવું છે. આ બાળકી પપ્પા સાથે પૂના રેસ જોવા ગઈ. રેસમાં બધા પુરુષો જ ભાગ લેતા હતા. આ બાળકીનેે નવાઈ લાગી કે આ રેસમાં તો ફક્ત પુરુષો જ ભાગ લે છે, કોઈ મહિલા કેમ નહિ. એટલે તેણે નક્કી કર્યું કે મારે કાર રેસિંગ કરવું જોઈએ અને આવી ચેમ્પિયનશિપમાં ભાગ લેવો છે. એક છોકરી કાર ચલાવી ટફ કોમ્પિટિશન કેમ ન કરી શકે તેવો વિચાર આ બાળકીના મનમાં ચાલતો હતો. અહીંથી આ બાળકીની યાત્રા શરૂ થઈ…